प्लास्टिक का ड्रम और पॉलीथिन उड़कर हेलिपैड पर आए, ऐन मौके पर पायलट ने लैंडिंग टाली
BS Yediyurappa Helicopter Landing Video Goes Viral मीडिया रिपोर्ट्स के मुताबिक येदियुरप्पा विजय संकल्प यात्रा में शामिल होने के लिए कलबुर्गी के जेवारगी जा रहे थे
कर्नाटक के पूर्व सीएम बीएस येदियुरप्पा का हेलिकॉप्टर कलबुर्गी में कचरे की वजह से लैंड नहीं कर पाया। मीडिया रिपोर्ट्स के मुताबिक येदियुरप्पा विजय संकल्प यात्रा में शामिल होने के लिए कलबुर्गी के जेवारगी जा रहे थे। जिस हेलिपैड पर उनका हेलिकॉप्टर उतरना था, वहां प्लास्टिक शीट्स और दूसरा कचरा फैला हुआ था।
लैंडिग के समय हेलिकॉप्टर की तेज हवा से जमीन पर फैला कचरा हवा में उड़ने लगा। उड़ता हुआ कचरा हेलिकॉप्टर के करीब पहुंच गया जिससे पायलट को आसपास की चीजें दिखना बंद हो गई। खतरे को देखते हुए पायलट ने लैंडिग टाल दी।
सुरक्षाकर्मियों ने कचरा हटाया तो हुई लैंडिग
कुछ देर तक हेलिकॉप्टर हवा में मंडराता रहा। इतने समय में सुरक्षाकर्मियों ने हेलिपैड से कचरा हटाया, तब जाकर हेलिकॉप्टर उतर पाया। घटना की वीडियो सोशल मीडिया पर वायरल हो रही हैं। कलबुर्गी की एसपी ईशा पंत ने बताया कि कुछ देर बाद हेलिकॉप्टर उसी हेलीपैड पर सुरक्षित तरीके से उतर गया।
इस साल कर्नाटक में विधानसभा चुनाव होने हैं। इसे देखते हुए पूर्व सीएम येदियुरप्पा ने राज्य में अपनी सक्रियता बढ़ा दी है।
ये खबरें भी पढ़ें....
येदियुरप्पा कर्नाटक में भाजपा के पोस्टर बॉय:रिटायरमेंट का ऐलान कर चुके पूर्व CM, पार्टी चाहती है विधानसभा चुनाव लीड करें
कर्नाटक विधानसभा चुनाव से पहले बीजेपी राज्य के पूर्व मुख्यमंत्री बीएस येदियुरप्पा पर डिपेंडेंट नजर आ रही है। 80 साल के येदियुरप्पा राजनीति से रिटायरमेंट लेने की घोषणा कर चुके हैं। इसके बाद भी भाजपा नेतृत्व चाहता है कि विधानसभा चुनाव में पूर्व सीएम मुख्य भूमिका में रहें। चुनाव में उन्हें सबसे आगे रखने की कई वजहें हैं। पूरी खबर पढ़ें...
मोदी ने यूं ही नहीं पकड़ा येदियुरप्पा का हाथ:80 साल के येदि की 500 मठों पर पकड़, कर्नाटक में BJP की स्ट्रैटजी वही तय करेंगे
27 फरवरी को PM नरेंद्र मोदी कर्नाटक में थे। चुनावी साल है, इसलिए एक बड़ी रैली भी हुई। खास बात ये रही है कि इस रैली में PM ने मंच से न CM बसवराज बोम्मई का नाम लिया और न ही प्रदेश अध्यक्ष का। उन्होंने सिर्फ एक नेता का जिक्र किया और वो थे बीएस येदियुरप्पा। इससे संकेत मिले कि इस बार भी BJP कर्नाटक में येदियुरप्पा के ही भरोसे है। पूरी खबर पढ़ें...
येदियुरप्पा का राजनीति से संन्यास:कहा- भगवान ने शक्ति दी तो 5 साल बाद भी भाजपा को सत्ता में लाने के लिए जोर लगाऊंगा
कर्नाटक के पूर्व मुख्यमंत्री और वरिष्ठ भाजपा नेता बीएस येदियुरप्पा ने राजनीति से संन्यास ले लिया। बुधवार को विधानसभा में उन्होंने कहा कि ये मेरी फेयरवेल स्पीच है। ये एक दुर्लभ पल है, क्योंकि अब मैं दोबारा चुनाव नहीं लडूंगा। मुझे बोलने का मौका देने के लिए शुक्रिया।
उन्होंने स्पीच में PM मोदी को धन्यवाद भी किया। उन्होंने कहा कि अगर भगवान ने मुझे शक्ति दी तो मैं पांच साल बाद होने वाले अगले विधानसभा चुनावों में भी भाजपा को सत्ता में लाने के लिए अपना पूरा जोर लगाऊंगा। पूरी खबर पढ़ें...